RCL แรลลี่ยาว! บวกอีก 4% รับค่าระวางเรือ FBX ขาขึ้นต่อเนื่อง-ลุ้นผลงานปีนี้ Turnaround
RCL แรลลี่ยาว! บวกอีก 4% รับค่าระวางเรือ FBX ขาขึ้นต่อเนื่อง-ลุ้นผลงานปีนี้ Turnaround
18 พ.ย. 2563

ผู้สื่อข่าวรายงานว่า บริษัท อาร์ ซี แอล จำกัด (มหาชน) หรือ RCL ณ เวลา 11.43 น. อยู่ที่ระดับ 9.90  บาท บวก 0.40 บาท หรือ 4.21% ด้วยมูลค่าซื้อขาย 85.95 ล้านบาท
ราคาหุ้นนิวไฮรอบกว่า 2 ปี โดยนับตั้งแต่หุ้นยืนที่ระดับ 9.90 บาท เมื่อวันที่ 23 ก.พ.2561 คาดเก็งกำไรผลงานปีนี้พลิกมีกำไรหลังงวด 9 เดือนแรกปีนี้พลิกกำไรโดดเด่น ขณะที่ราคาหุ้นต่อกว่ามูลค่าหุ้นทางบัญชีที่ระดับ 9.96 ล้านบาท

โดย RCL รายงานผลการดำเนินงานไตรมาส 3/63 สิ้นสุดวันที่ 30 ก.ย.63 พลิกมีกำไรสุทธิ 257.02 ล้านบาท จากช่วงเดียวกันของปีก่อนขาดทุนอยู่ที่ 306.53 ล้านบาท ส่วนงวด 9 เดือนพลิกกำไร 484.35 ล้านบาท จากช่วงเดียวกันของปีก่อนขาดทุนอยู่ที่ 323.00 ล้านบาท

โดยล่าสุดดัชนีเรทขนส่งทางเรือจากดัชนี Freightos Baltic Index (FBX) อยู่ที่ระดับ $2,291 ปรับตัวเพิ่มขึ้น1% และอยู่ในทิศทางขาขึ้นต่อเนื่อง
บล.คิงส์ฟอร์ด ระบุในบทวิเคราะห์ฯ แนะ”ซื้อเก็งกำไร”หุ้น RCL มองว่าจะเป็นหุ้นอีกตัวหนึ่งที่ผลงานในปี 63 พลิกกลับมา Turnaround จากที่ขาดทุนในช่วงก่อนหน้า 2 ปีซ้อน เป็นผลจากการบริหารจัดการเส้นทางเดินเรือที่ดีในช่วงการแพร่ระบาดโควิด-19 แม้ปริมาณขนส่งสินค้าลดลงแต่รายได้จากการเดินเรือต่อตู้สินค้าเพิ่มขึ้น นอกจากนี้ยังควบคุมต้นทุนจากการดำเนินงานได้ดีและรับประโยชน์จากราคาน้ำมันดิบที่ลดลง